***Prijímacie konanie do 1. ročníka pre školský rok 2018/2019***

***(osemročné štúdium)***

V školskom roku 2018/2019 bude otvorená jedna trieda – 24 žiakov.

* do prvého ročníka osemročného vzdelávacieho programu v gymnáziách môže byť prijatý uchádzač, ktorý získal primárne vzdelanie, úspešne ukončil piaty ročník základnej školy v príslušnom školskom roku a splnil podmienky prijímacieho konania
* do osemročného vzdelávacieho programu študijného odboru gymnázium možno prijať uchádzača len do prvého ročníka
* škola je schopná zabezpečiť integráciu žiakov so zdravotným znevýhodnením, neodporúčame však štúdium na osemročnom gymnáziu žiakom so špecifickými poruchami učenia
* uchádzač so zdravotným znevýhodnením pripojí k prihláške vyjadrenie všeobecného lekára o schopnosti študovať zvolený odbor výchovy a vzdelávania

Pri zápise na štúdium si zákonný zástupca žiaka vyberie, do ktorej jazykovej skupiny (anglický a francúzsky jazyk alebo anglický a nemecký jazyk) chce svoje dieťa zaradiť.

Termíny:

Prihlášky treba podať riaditeľovi ZŠ do 10. apríla 2018, ktorý ich pošle na našu školu do 20. apríla 2018.

Vyplnený dotazník o aktivitách vo farnostiach z našej webovej stránky zašlite najneskôr do 20. apríla 2018 na adresu školy.

Riaditeľ školy pozve uchádzačov na prijímacie skúšky najneskôr päť dní pred termínom ich konania.

Prijímacie skúšky sa uskutočnia v utorok 15. mája 2018 a vo štvrtok 17. mája 2018.

Zápis prijatých uchádzačov: predpokladaný termín máj – jún 2018 bude spresnený v dostatočnom časovom predstihu. Úspešní uchádzači o ňom budú informovaní spolu so zaslaným rozhodnutím o prijatí.

Riaditeľ školy po prerokovaní v pedagogickej rade školy rozhodne o tom, či sa na škole vykonajú prijímacie skúšky v ďalšom termíne na nenaplnený počet miest pre žiakov, ktorých možno prijať do tried prvého ročníka. Toto rozhodnutie zverejní najneskôr do 6. júna. Prijímacia skúška sa koná v treťom úplnom júnovom týždni v utorok.

Kritériá prijímacieho konania:

Pri prijímaní žiaka na osemročné štúdium sa zohľadňuje počet bodov, ktoré žiak získa za:

1. Psychologický test, ktorým overujeme študijné predpoklady žiakov. Test vykonávajú so žiakmi pracovníci Centra pedagogicko-psychologického poradenstva a prevencie v Banskej Bystrici.
2. Prijímacie skúšky zo slovenského jazyka (diktát a test zo slovenského jazyka a literatúry).
3. Prijímacie skúšky z matematiky (test z matematiky).
4. Prospech dosiahnutý na ZŠ.
5. Aktivity vo farnostiach (dotazník potvrdzuje miestny duchovný a je zverejnený na stránke školy <http://kgsm.edupage.sk/files/dotaznik-prijimacie_skusky-8.rocne_gymnazium.pdf>. Body udeľuje duchovný správca školy na základe bodovníka, ktorý je k dispozícii k nahliadnutiu na sekretariáte školy.

Bodový zisk za jednotlivé oblasti:

|  |  |
| --- | --- |
| Oblasť | Body |
| 1. Psychologický test | max. 30 |
| 2. Prospech na ZŠ | max. 10 |
| 3. Diktát a test zo SJL | max. 25 |
| 4. Test z matematiky | max. 25 |
| 5. Aktivity vo farnosti | max. 10 |
| spolu | 100 bodov |

Žiak vykoná úspešne prijímacie pohovory, ak z matematiky dosiahne minimálne 11 bodov a zároveň zo slovenského jazyka dosiahne minimálne 11 bodov!

Po pridelení bodov za jednotlivé oblasti budú prijatí tí žiaci, ktorí sa umiestnia na prvých 24 miestach.

V prípade rovnosti bodov má prednosť:

1. Žiak so zdravotným znevýhodnením.
2. Žiak, ktorý navštevoval katolícku základnú školu.
3. Žiak, ktorý získal vyšší počet bodov za aktivity vo farnosti.

V Banskej Bystrici, 30. januára 2018

 Mgr. Ľubomír Kopál

 riaditeľ školy

**Bodovanie**

**osemročné štúdium**

**prijímacie konanie pre školský rok 2018/2019**

Žiaci budú prijímaní na základe prijímacích skúšokpodľa počtu získaných bodov.

Bodový zisk za jednotlivé oblasti:

|  |  |
| --- | --- |
| Oblasť | Body |
| 1. Psychologický test | max. 30 |
| 2. Prospech na ZŠ | max. 10 |
| 3. Diktát a test zo SJL | max. 25 |
| 4. Test z matematiky | max. 25 |
| 5. Aktivity vo farnosti | max. 10 |
| spolu | 100 bodov |

**Body za prospech na ZŠ:**

Počítajú sa známky na koncoročných vysvedčeniach za 3. a 4. ročník ZŠ a

na polročnom vysvedčení z 5. ročníka ZŠ.

Priemer známok body

1,00 – 1,09 10

1,10 – 1,19 9

1,20 – 1,29 8

1,30 – 1,39 7

1,40 – 1,49 6

1,50 – 1,59 5

1,60 – 1,69 4

1,70 – 1,79 3

1,80 – 1,89 2

1,90 – 2,00 1

Viac ako 2,00 0

Prospech žiaka v jednotlivých vyučovacích predmetoch prvého až štvrtého ročníka základnej školy sa môže hodnotiť aj slovne stupňami:

a) dosiahol veľmi dobré výsledky

b) dosiahol dobré výsledky

c) dosiahol uspokojivé výsledky

d) dosiahol neuspokojivé výsledky

V tom prípade bude slovné hodnotenie zodpovedať nasledovným priemerom:

Dosiahol veľmi dobré výsledky – 1,00

Dosiahol dobré výsledky – 2,00

Dosiahol uspokojivé výsledky – 3,00

Dosiahol neuspokojivé výsledky – 4,00

**Body za aktivity vo farnosti:**

Dotazník je zverejnený na našej www. stránke. Maximálny počet bodov je 10. Body udeľuje duchovný správca školy na základe bodovníka, ktorý je k dispozícii k nahliadnutiu na sekretariáte školy.

Po vyhodnotení oblastí 1 až 5 sa zostaví poradie podľa dosiahnutých výsledkov. Červenou čiarou sa oddelia prijatí uchádzači.

Výsledky prijímacích skúšok zverejní škola do troch dní odo dňa konania druhého termínu prijímacích skúšok.

V Banskej Bystrici, dňa 30. januára 2018

Mgr. Ľubomír Kopál

 riaditeľ školy

**Prijímacie konanie pre školský rok 2018/2019**

**(štvorročné štúdium)**

V šk. roku 2018/2019 otvárame 2 triedy štvorročného štúdia.

Žiaci budú prijímaní na základe počtu bodov, ktoré získajú za prospech na ZŠ, výsledky Testovania 9, písomné prijímacie skúšky z MAT a SJL, úspechy v žiackych vedomostných súťažiach a predmetových olympiádach a za aktivity vo farnosti (na základe vyplneného dotazníka).

Pri prijímaní žiaka, ktorý v celoslovenskom testovaní žiakov deviateho ročníka základnej školy dosiahol v každom predmete samostatne úspešnosť najmenej 90 %, rozhoduje riaditeľ školy bez prijímacej skúšky.

Uchádzač so zdravotným znevýhodnením pripojí k prihláške vyjadrenie všeobecného lekára o schopnosti študovať zvolený odbor výchovy a vzdelávania.

Uchádzač, ktorý nie je žiakom základnej školy, podáva prihlášku priamo na strednú školu - jeho prospech uvedený v prihláške potvrdzuje základná škola, ktorú navštevoval (ak to nie je možné, k prihláške pripojí svoje vysvedčenia zo základnej školy alebo ich úradne osvedčené kópie).

Termíny:

Prihlášky do prvého ročníka treba podať riaditeľovi ZŠ do 10. apríla 2018, ktorý ich pošle na našu školu do 20. apríla 2018.

Vyplnený dotazník o aktivitách vo farnostiach z našej web stránky zašlite najneskôr do 20. apríla 2018 na adresu školy.

Riaditeľ školy pozve uchádzačov na prijímacie skúšky najneskôr päť dní pred termínom ich konania

Prijímacie skúšky sa uskutočnia v utorok 15. mája 2018 a vo štvrtok 17. mája 2018.

Výsledky prijímacích skúšok zverejní škola do troch dní odo dňa konania druhého termínu prijímacích skúšok.

Riaditeľ školy po prerokovaní v pedagogickej rade školy rozhodne o tom, či sa na škole vykonajú prijímacie skúšky v ďalšom termíne na nenaplnený počet miest pre žiakov, ktorých možno prijať do tried prvého ročníka. Toto rozhodnutie zverejní najneskôr do 6. júna. Prijímacia skúška sa koná v treťom úplnom júnovom týždni v utorok.

**Zápis prijatých uchádzačov:**

Bez prijímacích pohovorov: predpokladaný termín, máj 2017, bude spresnený v dostatočnom časovom predstihu

Ostatní prijatí uchádzači: predpokladaný termín, máj-jún 2017, bude spresnený v dostatočnom časovom predstihu

Úspešní uchádzači budú o termíne zápisu informovaní spolu so zaslaným rozhodnutím o prijatí.

Kritériá prijímania uchádzačov o štúdium:

Pri prijímaní žiaka na štvorročné štúdium sa zohľadňuje počet bodov, ktoré žiak získa za:

1. Písomné prijímacie skúšky zo slovenského jazyka (diktát a test zo slovenského jazyka).
2. Písomné prijímacie skúšky z matematiky (test z matematiky).
3. Prospech dosiahnutý na ZŠ.
4. Výsledky Testovania 9.
5. Úspešnú účasť na žiackych vedomostných súťažiach a predmetových olympiádach. Do 20. apríla 2018 je potrebné zaslať na adresu školy fotokópie diplomov.
6. Aktivity vo farnostiach (dotazník potvrdzuje miestny duchovný a je zverejnený na stránke školy <http://kgsm.edupage.sk/files/dotaznik-prijimacie_skusky-4.rocne_gymnazium.pdf>.

Žiak vykoná úspešne prijímaciu skúšku z MAT a SJL, ak z celkového počtu bodov dosiahne za každý predmet min. 11 bodov.

Podľa počtu pridelených bodov zostavíme poradenie uchádzačov, na základe ktorého riaditeľ školy rozhodne o prijatí žiaka. Výsledky prijímacích skúšok zverejní škola do troch dní odo dňa konania druhého termínu prijímacích skúšok.

V prípade rovnosti bodov má prednosť uchádzač:

1. so zdravotným znevýhodnením,
2. žiak katolíckej ZŠ,
3. žiak s vyšším počtom bodov za aktivity vo farnostiach,
4. žiak s vyšším počtom bodov za Testovanie 9.

V iných prípadoch rozhodne riaditeľ školy.

V Banskej Bystrici, 30. januára 2018

Mgr. Ľubomír Kopál

 riaditeľ školy

**Bodovanie**

**štvorročné štúdium**

**prijímacie konanie pre školský rok 2018/2019**

**Žiaci budú prijímaní na základe prijímacích skúšok podľa počtu získaných bodov.**

|  |
| --- |
| **V prijímacom konaní sa bude zohľadňovať:** |
| PS zo SJL  | max. 25 bodov  |
| PS z MAT | max. 25 bodov |
| Prospech na ZŠ | max. 10 bodov |
| Výsledky Testovania 9 | max. 20 bodov (10 za SJL + 10 za MAT) |
| Aktivity vo farnosti  | max. 20 bodov |
| Vedomostné súťaže a predmetové olympiády | 0,5 – 5 bodov za diplom |

**Body za prospech na ZŠ:**

Počítajú sa známky na koncoročnom vysvedčení za 8. ročník a na

polročnom vysvedčení z 9. ročníka.

Priemer známok body

1,00 – 1,09 10

1,10 – 1,19 9

1,20 – 1,29 8

1,30 – 1,39 7

1,40 – 1,49 6

1,50 – 1,59 5

1,60 – 1,69 4

1,70 – 1,79 3

1,80 – 1,89 2

1,90 – 2,00 1

Viac ako 2,00 0

**Body za Testovanie 9:**

Za Testovanie 9 zo SJL bude pridelených maximálne 10 bodov, za Testovanie 9 z MAT maximálne 10 bodov. Za každé percento, ktoré žiak v Testovaní 9 získa bude pridelená desatina bodu.

**Body za aktivity vo farnosti:**

Dotazník je zverejnený na našej www stránke. Maximálny počet bodov je 20. Body udeľuje duchovný správca školy na základe bodovníka, ktorý je k dispozícii k nahliadnutiu na sekretariáte školy.

**Body za účasť na žiackych vedomostných súťažiach a predmetových olympiádach:**

|  |  |  |  |  |
| --- | --- | --- | --- | --- |
|  | Úspešný riešiteľ | 3. miesto | 2. miesto | 1. miesto |
| Okresné kolo | 0,5 | 1 | 1,5 | 2 |
| Krajské/regionálne kolo | 0,5 | 2,5 | 3 | 3,5 |
| Celoštátne/medzinárodné kolo | 0,5 | 4 | 4,5 | 5 |

Po vyhodnotení oblastí 1. až 6. sa zostaví poradie podľa dosiahnutých výsledkov. Červenou čiarou sa oddelia prijatí uchádzači.

**Výsledky prijímacích skúšok zverejní škola do troch dní odo dňa konania druhého termínu prijímacích skúšok.**

V Banskej Bystrici, dňa 30. januára 2018

Mgr. Ľubomír Kopál

 riaditeľ školy